钦定古今图书集成/明伦汇编/交谊典/第046卷 > 朱子语类 > 《谢所知赉集贤墨启》唐·温庭筠
## 钦定古今图书集成/明伦汇编/交谊典/第046卷 > 朱子语类 > 《谢所知赉集贤墨启》唐·温庭筠

某启：即日门干至，奉披荣示。垂赉集贤墨一挺，竹山
奇制，上蔡轻烟，色掩缁帷，香含膝简。雅复三台故物，
贵重相传，五两新胶。干轻入用，犹怨于潜旷远。建业
尫羸。韦曜名方，即求鸡木；傅元佳致，别染龟名。恩加
于兰署郎官，礼备于松棂介妇。汲妻衡弟，所未窥观；
《广记》《汉仪》，何尝著列。况又元洲上苑，青琐西垣，仇字
犹新，疑签尚整。帐中女史，每袭清香；架上仙人，常持
缥帙。得于华近，辱在庸虚。岂知夜鹤频惊，殊惭志业；
秋蛇屡绾，不称精研唯忧。物虚投，蜡槃空设。晋陵
虽壤，正握铜兵。王诏徒深，唯磨正砚。捧受荣佩，不任
下情。